เรื่องเกิดตั้งแต่ พย.59 ค่ะ นั่งอยู่แล้วมีสุนัขมาดมขา เป็นสุนัขที่มหาลัย เราเอามือปัดขา หลังจากก็ขยี้ตา อยากทราบว่าเสี่ยงต่อโรคพิษสุนัขบ้าไหมคะ (ไม่ได้รู้สึกว่าโดนเลียแต่ก็ไม่แน่ใจเท่าไรนักเพราะกำลังคุยกับเพื่อนอยู่) คือตอนนี้เราฉีดวัคซีนแบบป้องกันล่วงหน้าอยู่ เพิ่งฉีดเข็มที่ 2ไป (ยังไม่ครบสามเข็ม) สรุปเราควรปฏิบัติตัวอย่างไรเหรอคะ ขอบมากค่ะ
สวัสดีค่ะ หากสุนัขที่มาดมขา ไม่ได้เลียขา โอกาสที่จะติดเชื้อพิษสุนัขบ้าไม่น่าเกิดขึ้นได้ นอกจากนี้ หากเหตุการณ์เกิดขึ้นตั้งแต่ พ.ย.2559 จนถึงปัจจุบันคือ 2561 ซึ่งเป็นระยะเวลา 1 ปีกว่าแล้ว หากมีการติดเชื้อพิษสุนัขบ้าจริง โดยส่วนใหญ่แล้วจะมีอาการของพิษสุนัขบ้าเกิดขึ้นแล้วค่ะแต่หากต้องการฉีดวัคซีนแบบป้องกันล่วงหน้า ก็สามารถทำได้ โดยฉีดแบบ 3 เข็มตามกำหนดนัดในวันที่ 0, 7, 21 หรือ 28เมื่อฉีดครบแล้ว ในอนาคตหากโดนสุนัขหรือสัตว์เลี้ยงลูกด้วยนมอื่นๆ กัด ข่วน เลียตา เลียปาก เลียแผล ก็จะฉีดแค่เข็มกระตุ้นเพียงแค่ 1 หรือ 2 เข็มเท่านั้น